**ELŐTERJESZTÉS**

**Körmend Város Önkormányzata Képviselő-testülete 2019. december 12-i ülésére**

**Tisztelt Képviselő-testület!**

Varga Tamás Körmend, Munkácsy Mihály u. 4. szám alatti lakos családja képviseletében kereste meg az Önkormányzatot az alábbi kérelemmel:

A kérelmező 2010 óta lakik a Körmend, Munkácsy Mihály u. 4. szám alatti ingatlanban (hrsz: 1865/2/A/1, 80 m2 lakás) családjával együtt. A kérelmező a Szombathelyi Országos Büntetésvégrehajtási Intézetnél dolgozik. A kérelmező jelenleg egy gyermeket nevel, de arra való tekintettel, hogy 2020-ban megszületik második gyermekük, szeretnék az általuk eddig bérelt lakást megvásárolni.

E döntésnél figyelembe vették a jelenlegi kedvezményes otthonteremtési támogatásokat (családi otthonteremtési kedvezmény) is.

A bérlő mindenképes elsőbbséget élvez az ingatlan értékesítésénél, elővásárlási joga van.

A kérelem nyomán az ingatlanra értékbecslést készítettünk. Az értékbecslő az ingatlan forgalmi értékét 18.100.000 Ft. összegben állapította meg. Az értékesítést ÁFA nem terheli. A kérelmező úgy nyilatkozott, hogy a szakértői becslés szerinti forgalmi értéket elfogadja.

Javaslom a Testületnek, hogy az ingatlan vételárát a szakértői értékkel egyezően állapítsa meg, mivel ez a piaci viszonyoknak megfelelő.

Kérem a Képviselő-testületet, hogy döntsön a kérelmező kérelméről.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy Varga Tamás és házastársa, Báló Diána Körmend, Munkácsy Mihály u. 4. szám alatti lakosok kérelmét támogatja, és értékesíti részükre a körmendi 1865/2/A/1 hrsz-ú, 80 m2 lakás megnevezésű ingatlant akként, hogy a kérelmezők az ingatlanban ½ - ½ tulajdoni arányban szereznek tulajdonosi jogosultságot az alábbi feltételekkel:

* az ingatlan vételára 18.100.000 Ft.
* A vételárat az adásvételi szerződés megkötésétől számított 60 napon belül kell a Vevőknek megfizetniük egyösszegben.
* Az ingatlant a Vevők ismert állapotban vásárolják meg, ezért szavatossági igényt az Önkormányzattal szemben nem támaszthatnak.
* A szakértői értékbecslés költségeit, valamint az ingatlannyilvántartási eljárás költségeit a Vevők viselik.

A Magyar Államot az értékesítés kapcsán elővásárlási jog illeti meg, így az adásvételi szerződés akkor lép hatályba, ha az Állam nem gyakorolja elővásárlási jogát.

Körmend, 2019. 11. 21.

**Bebes István**

**polgármester**